Årets første sommerdag er over os, og langs de nordjyske kyster har særligt turistvirksomheder travlt med at gøre klar til det helt store ryk ind af turister. Der er bare et problem. Der har været hård konkurrence om at tiltrække arbejdskraft til de små kystbyer. Men i Løkken hos North Shore Surf har de knækket kode til netop det. - Jeg er jo glad for, at jeg har garanteret nogle penge her over sommeren, men også bare fordi, det er så hyggeligt at være her. Man får mest ud af det, hvis man er her hele sommeren og er en del af det fællesskab, der er heroppe, fortæller Viktoria Feldsing, der arbejder på Cafe North Shore Surf. Et andet koncept Her har de nemlig valgt at kombinere sommerhygge og surf med et tilbud om job. Og det har betydet, at mere end 75 unge nu har meldt sig til konceptet, der hedder 'Surf and work camp' fra Visitnordvestkysten. Et koncept der tiltrækker ved, at de unge arbejder, surfer og bor sammen. - Jeg tror, det der med, at vores ansatte kan tage en sauna i ny og næ og de kan tage et surfboard, når de lyster. Der er måske nogle gode personale fordele i, at man kan få en billig øl, hvor man arbejder. Det er måske ikke bare en produktionsenhed, hvor man går ind og ud, fortæller Kasper Brix, der er indehaver af North Shore Surf. Faktisk har caféen haft for mange ansøgere. - For mit vedkommende er det super rart, at vi er sådan stillet. Men der er jo mange andre, som jeg kan høre i byen, der ikke er stillet på den måde, fortæller Kasper Brix. Hos North Shore Surf har man længe kombineret arbejde med sommerhygge og surf, og det har været en succes. - Det er sådan give and take for begge parter. Når der ikke sker så meget, kan man tage ud og surfe, og man kan klikke ind og få timer igen i morgen. De dage, hvor der så er timer, så skal man også være tilgængelig. Se hele inslaget herunder: Ser frem til en sjov sommer Viktoria Feldtsing ser også frem til en travl sommer, hvor der også skal være plads til at nyde stranden SY: Jeg forventer bare, der bliver megatravlt, og det bliver megafedt at være her. Jeg håber på noget dejligt vejr, så vi også kan komme ud og nyde solen og bølgerne.
Faktisk har caféen haft for mange ansøgere.